text: Hvørt mansbarn í Føroyum hevur sæð stóru, eyðkendu, hvítu húsini – vanliga nevnd Kommandørhúsini – sum liggja framvið høvuðsvegnum yviri við Strond í Havn. Tað munnu eisini vera mong, sum hava droymt um at búð har ella í minsta lagi sloppið inn at sæð húsini.
text: #000000
text: Nú húsini eru gjørd til hotel – Havgrím Seaside Hotel 1948 – er hetta møguligt.
text: #000001
text: Húsini, ið vóru bygt í 1948, einans 3 ár aftaná seinna veraldarbardaga, eru eftir tátíðar føroyskum byggihátti sera sjáldsom. Neyvan finnast nøkur onnur hús av hesum slagi í Føroyum.
text: #000002
text: Tað var Havgrímur Johannesen úr Havn, sum lat húsini byggja. Eyðálvur á Heygum teknaði húsini soleiðis sum Havgrímur, við íblástri frá sínum mongu siglingartúrum til Stórabretlands, vildi hava tey at síggja út, Húsini skuldu hava eina hábærsliga inngongd, havastovu við trappu beinleiðis oman í havan, harrarúm og kamar til arbeiðsfólk.
text: #000003
text: Staðsetingin er serstøk og ikki sørt poetisk. Beint landsynningsvert úr húsunum er Eystfalssker, sum vit øll kenna frá sanginum hjá skaldinum Hans A. Djurhuus “í góðum veðri hann dyrgdi”.
text: #000004
text: Í 1948 flutti familjan Johannesen inn í herskapskendu húsini “har uppi við Eystfalssker.” Tíverri untist teimum ikki at verða búgvandi í heiminum, sum Havgrímur hevði lagt so nógva orku í at byggja. Fyrst í fimtiárunum skolaðu búskaparligir brotasjógvar yvir Føroyar, Sjóvinnubankin fór av knóranum og húsini yviri við Strond vórðu seld
text: #000005
text: Danska sjóverjan keypti húsini, og hava til okkara dagar skiftandi danskir kommandørar við familjum sínum búð í húsunum, 21 í alt. Tað er tí ikki løgið, at húsini á mannamunni hava kallast Kommandørhúsini. Í móttøkuni á hotellinum hongur talva við nøvnunum á øllum teimum herovastum, sum hava búð í húsunum.
text: #000006
text: Seinasti kommandørurin flutti í 2013 og varð avtala gjørd við danska statin um at Føroya Landstýri skuldi yvirtaka húsini. Í 2016 valdi landstýrið tó at sleppa sær av við tey, og vórðu tey lýst til sølu.
text: #000007
text: Sløkkir tú fyri hesum cookies, kunnu vit ikki goyma upplýsingar um tína vitjan. Hetta kann hetta ávirka hentleikarnar á heimasíðuni.
text: #000016